

VLADA REPUBLIKE HRVATSKE

Zagreb, 7. rujna 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva nad kampanjom „stopAgeism“  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

 Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2023. donijela

**Z A K L J U Č A K**

 1. Vlada Republike Hrvatske prihvaća pokroviteljstvo nad kampanjom „stopAgeism“, sukladno zamolbi Udruge za informiranje, širenje i razvoj socijalnih usluga za starije osobe „starKA“.

 2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Predsjednica Udruge za informiranje, širenje i razvoj socijalnih usluga za starije osobe „starKA“ uputila je Vladi Republike Hrvatske zamolbu za pokroviteljstvom nad kampanjom „stopAgeism“.

Kampanja počinje 21. rujna 2023. i trajat će godinu dana. Kroz niz aktivnosti (radionice, predavanja, posjeti domovima za starije i sl.) cilj je raditi na osvještavanju društva o postojanju starosne diskriminacije, njenim oblicima i štetnosti, kao i na povećanju međugeneracijske solidarnosti, promicanju pozitivnijeg pogleda na starenje i boljem razumijevanju starenja među mlađom populacijom kako bi se poboljšala kvaliteta života starijih osoba.

Kampanja upotpunjuje sadašnje aktivnosti Vlade Republike Hrvatske usmjerene poboljšanju kvalitete života starijih građana.

Ujedinjeni narodi i Svjetska zdravstvena organizacija proglasile su starosnu diskriminaciju globalnim izazovom 21. stoljeća. Ovom kampanjom bi Republika Hrvatska postala jedna od zemalja koje ulažu napore u borbu protiv starosne diskriminacije, čime bi se pridružila inicijativi UN-a i WHO-a „National programme for age-friendly cities and communities“ u koju je dosad uključena 51 država i više od 1.700 gradova i zajednica.